OpenLLM-France/wikimedia huggingface dataset:
# Banaketa-funtzio

Probabilitate-teorian, banaketa-funtzioa balio batetik beherako probabilitatea (balio hori barne) ematen duen funtzio bat da. Probabilitate-funtzioekin (zorizko eta dentsitate-funtzioarekin estu loturik dago: adibidez, dentsitate-funtzio batean, banaketa funtzioak x balio baterainoko azalera ematen du. Horrela, dentsitate-funtziotik (eta baita ere probabilitate-funtziotik zorizko aldagai diskretuetan) banaketa-funtzioa eratortzen da eta alderantziz.
Matematikoki honela definitzen da, X zorizko aldagai baterako:
    $F_{X}(x)=P[X\leq x]$
Honela kalkulatzen dira probabilitateak banaketa-funtzioarekin:
    $P[a<X\leq b]=F_{X}(b)-F_{X}(a)$

## Banaketa-funtzioa zorizko aldagai jarraituetan

Dentsitate-funtzioarekin honela lotzen da:
* dentsitate-funtzioaren azpiko azalera ematen duenez, x balio bateraino:
       $F_{X}(x)=\int _{x_{m}}^{x}f(x)dx$
* alderantziz, banaketa funtzio deribatuz, dentsitate-funtzioa eratorriko da:
       $F'_{X}(x)=f(x)$
* (a,b] tarte bateko probabilitatea kalkulua honela egiten da dentsitate-funtzioaren bitartez, zorizko aldagai jarraietarako:
       $F_{X}(b)-F_{X}(a)=\int _{a}^{b}f(x)dx$

## Kanpo estekak

* Datuak: Q386228
* Multimedia: Cumulative distribution functions / Q386228
# Banaella

Banaella Araneomorphae armiarma generoa da, Dictynidae familiakoa. Txinako Yunnanen aurkitzen dira.

## Espezien zerrenda

The World Spider Catalogo 12.0-ren arabera hauek dira:
* Bannaella sinuata Zhang & Li, 2011
* Bannaella tibialis Zhang & Li, 2011

## Bibliografia

* Zhang & Li, 2011: "On four new canopy spiders of Dictynidae (Araneae) from Xishuangbanna Rainforest, China". Zootaxa, 3066 zk., 21–36 or.

## Erreferentziak

* ↑ Platnick, 2011: The world spider catalog (American Museum of Natural History).

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q2882836
* Espezieak: Bannaella
# Banagher (Derry konderria)

Banagher (irlanderaz: Beannchar) Ipar Irlandako udalerri bat da, Derry konderrian dagoena.

## Kanpo estekak

* Datuak: Q4853778
# Banaidja

Banaidja Araneomorphae armiarma generoa da, Dictynidae familiakoa. Taxon monotipiko Banaidjaren generoaren espezie bakarra da. Samoa uhartetako batzuetan aurkitzen dira: Upolu eta Savai'in, Samoan, eta Tutuila Samoa Amerikarrean.

## Bibliografia

* L. Koch, 1872: "Die Arachniden Australiens". Nürnberg, 1.liburuki, 105-368 or.
* Lehtinen, 1967: "Classification of the cribellate spiders and some allied families, with notes on the evolution of the suborder Araneomorpha". Annales Zoologici Fennici, 4.liburuki, 199-468 or.

## Erreferentziak

* ↑ Platnick, 2011: The world spider catalog 12.0 (American Museum of Natural History).

## Ikus, gainera

* Zerrenda:Dictynidae espezieak

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q18094090
* Espezieak: Banaidja
# Banakako kirol

Banakako kirola lehiakideak banaka egiten duten kirol mota da. Kirol hauetan taldeko lehiaketak ere izan daitezke.
Zenbait kirol ezagun talde-kirol dira, tartean atletismoa, boxeoa, txirrindularitza, tenisa.

## Erreferentziak

* ↑ Euskalterm: [Gorputz Hezkuntza Hiztegia] [2012]

## Kanpo estekak

* Datuak: Q2755547
* Multimedia: Individual sports / Q2755547
# Bartolomé Alarcón

Bartolomé Alarcón Vargas (Barakaldo, 1963ko urriaren 19a - ) euskal arraunlari ohia da. Agustín bere anaia ere arraunlaria izan zen.
Behin hartu zuen parte Joko Olinpikoetan: Seulen hain zuzen ere. 1981ean Munduko Junior Txapelketan brontzezko domina lortu zuen skull binaka mailan.
Itsasoko Ama izan zuen kluba.

## Erreferentziak

* ↑ Auñamendi Entziklopedia
* ↑ www.sports-reference.com

## Kanpo estekak

* Datuak: Q12254807
# Bartolomeo della Gatta

Bartolomeo della Gatta (1448-1502), Pietro di Antonio Dei bezala jaiotzez, Florentziako margolaria, miniaturista, musikaria eta arkitektoa izan zen.

## Biografia

Orfebre baten semea izan zen. Frai Bartolomeo garaiko margolari handiaren laguna izan zen. 1468an monje egin zen, kamaldolitarren ordenekoa, ziur aski Florentziako Aingeruen Andra Mariaren elizan. Aurretik, orden berean ere, haren anaia Niccolò sartu zen. Apaiztu zenean Bartolomeo izena hartu zuen. 1481an Erromatik deitu zioten Kapera Sixtinoaren margoketan lagundu zezan. Arezzoko San Klemente abadetxearen abade izan zen. 1502an hil zen eta aipatutako abadetxean lurperatuta dago.

## Iruditegia

* Jasokundearen Andra Maria, 1475ko ingurukoa.
* Jasokundearen Andra Maria zehaztasuna
* St Roch, 1479 Arezzo
* Mikel goiaingerua (v. 1480) Castiglion Fiorentino
* San Frantziskoren estigmak 1487ko ingurukoa, Castiglion Fiorentino
* Deikundea 1500eko ingurukoa, Avignon

## Kanpo loturak

* (Gaztelaniaz):Giorgio Vasarik idatzitako giografia, 1550ean. idatzitako biografia, 1550ean.
* Datuak: Q654579
* Multimedia: Bartolomeo della Gatta / Q654579
# Bartolomé Mitre

Bartolomé Mitre (Buenos Aires, 1821eko ekainaren 26a - Buenos Aires, 1906ko urtarrilaren 19a) argentinar politikari, militar, historialari, idazle, kazetari eta estatu-politikaria izan zen. 1860-1862 bitartean Buenos Airesko probintziako gobernadorea eta 1862-1868 bitartean Argentinako presidentea izan zen.

## Erreferentziak

* ↑ Bartolomé Mitre. todo-argentina.net (Noiz kontsultatua: 2015-08-12).
* Datuak: Q314362
* Multimedia: Bartolomé Mitre / Q314362
# Bartolomé Feliú

Bartolomé Feliú Pérez (Azkoien, 1843-Zaragoza, 1918) nafar zientzialari eta politikaria izan zen. Lanbidez, fisikako irakaslea, zenbait liburu argitaratu eta katedraduna izan zen Bartzelonako eta Zaragozako Unibertsitateetan. 1907 eta 1914 artan Elkarte Tradizionalistaren zerrendetan Tafalla ordezkatuz diputatua izan zen.

## Kanpo estekak

* Datuak: Q20898780
* Multimedia: Bartolomé Feliu / Q20898780
# Bartolomé Ordóñez

Bartolomé Ordóñez (Burgos, 1480? - Carrara, 1520) espainiar eskultorea izan zen. Espainiako Errenazimentuko artista nagusietako bat izan zen, eta bere garaiko eskultore onena, askoren ustez. Badirudi Fancelliren ikasle izan zela. Italian lan egin zuen batez ere, eta nabaria du Michelangeloren eragina. 1515etik aurrera, Bartzelonako katedraleko koruaren burualdeetan aritu zen lanean. Horrez gainera, hainbat lan egin zituen Napoliko, Alcala de Henaresko eta beste zenbait herritako elizetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2439697
* Multimedia: Bartolomé Ordóñez / Q2439697
# Bartolomé Bermejo

Bartolomé Bermejo espainiar pintorea izan zen, XV. mendeko bigarren erdikoa. Kordoban jaioa, seguruenik Napolin ikasia, Aragoin lan egin zuen 1475-1477 bitartean, eta Katalunian 1486tik 1498ra. Olio-pintura erabili zuen. R. van de Weydenen eragina izan zuen. Neurri handiko koadroak gogoko zituen, baita hornidura eta kromatismo joria ere. Pertsonaia indartsuak, aurpegi angeluzuzen eta kementsuak nabari dira Bermejoren koadro errealistetan. Lan nagusiak: Santo Domingo de Silos erretaula, Piedad (Bartzelonako katedralean), Adoración de los Reyes (Granadako errege-kaperan).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q551241
* Multimedia: Bartolomé Bermejo / Q551241
# Baso-mutillak

Baso-mutillak Jose Manuel Arrizabalo Unanueren oroimen liburua da. Antonio Zavalaren laguntzaz idatzi zuen eta 1979an Auspoa argitaletxean plazaratu zuen. Hitz-lauz idatzita, Iratiko basoan XX. mendeko hasieran ibiltzen ziren egurgileen bizitza azaltzen du.

## Edukia

Liburuan bi atal bereizi daitezke. Lehenengo zazpi kapituluetan Arrizabaloren gazte garaia azaltzen da. Zortzigarrenetik aurrera Iratin igarotako kanpaina azaltzen du, XX. mende hasieran. Oso bizimodu gogorra zen: gazte talde batek zuhaitzak bota eta eraman: "Arbola zarrak bakarrik banatu ta botatzen ziran; goardak markatzen zituzten. Gazteak zutik largatzen ziran, urte batzuek pasatuta botatzeko". Ondoren, "Tronkoak moztu ta bota errekara pillo aundiak. Orduan presa aundi aiek idiki golpean. Orduan urak aurrean tronkoak, eta danak Agoiz'era joaten ziran".
Liburuak baditu pasarte gordinak, esaterako aurrera zeramaten lan gogorra, arratoiak jateko ohitura edo gazteak bizi ziren isolamendua. Autobiografia hau ziur aski Auspoa Argitaletxearen ezagunetariko bat izan zen. Antropologiaren eta etnografiaren ikuspuntutik ere balio handia du, bestetik.
Antonio Zavalaren laguntza Auspoa Liburutegi osoan ikus daiteke. Askotan, liburuen protagonistak pertsona umilak edo eskolagabeak ziren. Oso ohikoa zen Zavala testigantzak eta oroimenak grabatzea, ondoren berak testu idatziak bihurtzeko. Lan horri esker interes handiko testigantzak eta testuak berreskuratu zituen.

## Erreferentziak

* ↑ 79 or.
* ↑ 80 or.

## Kanpo estekak

* Liburu osoa Euskaltzaindiaren webgunean.
* Datuak: Q57670379
# Baso-ingeniaritza

Baso-ingeniaritza ingeniaritzaren adarra da, eta zientzia eta teknologia aplikatzen ditu basoak aztertu eta kudeatzeko orduan, bai baliabide naturalen ikuspegitik, bai ikuspegi ekonomikotik. Horren barruan sartzen dira basoak eta giza baliabideak modu iraunkorrean sortzea, kudeatzea, erabiltzea eta kontserbatzea, lortu nahi diren helburuak, beharrak eta balioak lortzeko.

## Eskumenak

Baso-ingeniariek 2095/1971 Dekretuak eta 2220/1982 EDk legez araututako lanbide-jarduerak egin ditzakete. Baso-ingeniariek baso-sistemetan egin ditzaketen jardueren artean hauek aipa daitezke:
* Basogintzako aprobetxamendu eta industriak
* Ehiza antolatzeko planak
* Basoak antolatzeko proiektuak
* Basoberritzeak
* Baso-suteen prebentzioa
* Azpiegituren diseinua eta kalkulua

## Erreferentziak

* ↑ (Katalanez) forestal.xml «Baso-ingeniaritza» L'Enciclopèdia.cat. Bartzelona: Grup Enciclopèdia Catalana http://www.enciclopedia.cat/EC-GEC-Enginyenria forestal.xml.
* ↑ Grau en Enginyeria Forestal. Objectius i competències. Universitat de Lleida. Escola Tècnica Superior d'Enginyeria.

## Kanpo estekak

* Datuak: Q38112
* Multimedia: Forestry / Q38112
# Baso-berdantza

Baso-berdantza (Emberiza rustica) Emberiza generoko animalia da. Hegaztien barruko Emberizidae familian sailkatua dago.

## Erreferentziak

* ↑ (Ingelesez) IOC Master List

## Ikus, gainera

* Emberiza
* Emberizidae

## Kanpo estekak

* World Bird Names
* Datuak: Q286809
* Multimedia: Emberiza rustica / Q286809
* Espezieak: Emberiza rustica
# Batak herria

Batak herria Hego-ekialdeko Asiako talde etnolinguistikoa da, jatorria Indonesiako Sumatra uhartearen iparraldean duena, Toba aintziraren inguruan. Zazpi multzo nagusitan banaturik daude: Angkola, Dairi, Karo, Pakpak, Silindung, Simalungun eta Toba. Beren hizkuntza, batak deitua halaber, malaysiar-polinesiar hizkuntzen familiakoa da. Kristautasuna da gehienen erlijioa.
Haien herrietan ageri den zurezko arkitektura guztiz berezia da: etxeak lurretik bereizten dituzten oholen gainean jasoak dira, teilatuak irtenak dituztela. Nekazaritzatik eta abeltzaintzatik bizi dira: bufaloak eta zaldiak hazten dituzte, eta arroza eta patatak landatzen dituzte batez ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/08/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Kewarganegaraan, Suku Bangsa, Agama dan Bahasa Sehari-hari Penduduk Indonesia - Hasil Sensus Penduduk 2010. Badan Pusat Statistik ISBN 9789790644175. (Noiz kontsultatua: 2016-08-29).
* ↑ People Cluster: Batak-Nias of Sumatra. joshuaproject.net (Noiz kontsultatua: 2016-08-30).

## Kanpo estekak

* Datuak: Q810714
* Multimedia: Batak / Q810714
# Batalha

Batalha (portugesez bɐˈtaʎɐ ahoskatua) Portugalgo Erdialdeko eskualdean, Kostaldeko Pinhal azpieskualdean eta Leiria barrutian dagoen udalerria da. 2011ko erroldaren arabera 15.805 biztanle zituen. Iparraldean Leiriarekin du muga, ekialdean Ourémekin, hego-ekialdean Alcanenarekin eta hego-mendebaldean Porto de Mósekin.
Joanes I.a Portugalgoak eraikiarazi zituen, bai hiria, bai bertako Santa Maria da Vitória monasterioa, Aljubarrotako guduan (1385ko abuztuaren 14an) lortutako garaipenaren esker emate gisa. 1500eko martxoaren 18an hiri-gutuna eskuratu zuen.

## Auzoak

Udalerriak 4 auzo edo freguesia dauzka:
* Batalha
* Golpilheira
* Reguengo do Fetal
* São Mamede

## Erreferentziak

* ↑ 2011ko erroldaren emaitzak: Batalha Ine.pt

## Kanpo estekak

* Datuak: Q810715
* Multimedia: Batalha / Q810715
# Batalha (Alagoas)

Batalha Brasilgo udalerri bat da, Alagoas estatuan kokatua. 16.448 biztanle ditu 319,499 km²ko eremuan.

## Ikus, gainera

* Alagoas

## Kanpo estekak

* Datuak: Q2028288
* Multimedia: Batalha (Alagoas) / Q2028288
# Batalha (Piauí)

Batalha Brasilgo udalerri bat da, Piauí estatuan kokatua. 26.300 biztanle ditu 1.588,901 km²ko eremuan.

## Ikus, gainera

* Piauí

## Kanpo estekak

* Datuak: Q2012017
* Multimedia: Batalha (Piauí) / Q2012017
# Bataiotegi

Bataiotegia bataioa egiteko kristauek erabiliko duten eraikuntza da. Hau elizari erantsia edota independenteki egon daiteke, baina beti elkarrengandik gertu. Kristautasunaren hasieran, katekumenoak bertan bataiatzen ziren, ume, gazte zein helduak, honela neofito bihurtuz. Bataio eguna dies natalis izango zen: jaiotzaren eguna. Funtsezko elementua bataio igerilekua da eta bertan murgiltzen da bataioa hartzen duen pertsona.
Gaur egun, eliza gehienetan bataiotegia eliz barruan kokatzen da, bataiarri edo ponte izeneko ontzia.
Ezagutzen den lehen bataiotegia Laterango bataiotegia (Erroma) da eta bera izango da ondoren eraiki zirenen eredu.
* Bataiotegi paleokristau baten aztarnak. Erdian bataio igerilekua kokatzen zen.
* Parmako bataiotegia.
* Pisako bataiotegia.

## Ikus, gainera

* Laterango bataiotegia
* Ortodoxoen bataiotegia

## Kanpo estekak

* Datuak: Q210077
* Multimedia: Baptistries / Q210077
# Batak poni

Batak ponia, edo Batak zaldia Indonesiako Sumatra uharteko bertako zaldi arraza bat da. Bere tamaina zein gainontzeko ezaugarriengatik ponien sailkapen taldean kokatzen da.
Arrazaren zabalpen gunea Sumatrako erdialdea da, baina Indonesiako beste zenbait poni arrazen kasuan bezala (Baliko poniaren kasu), bere jatorria mongoliar zaldietan dago, kasu honetan arabiar zaldiekin nahasturik. Arabiar zaldiekin nahasketa hau etengabe jarraitu da arrazaren ezaugarriak zela-zaldia bezala hobetzen joateko.

## Etimologia

Indonesieraz arraza Kuda-Deli, Kuda-Batak deitzen da.

## Indonesiako beste hainbat poni arraza

Indonesian badira zortzi bertako poni arraza. Zalantzarik gabe uhartedian haibeste uharte izateak, irlen artean poni arraza ezberdinen garapena bultzatu du. Indonesiako poni arrazak honakoak dira: Batak ponia, Gayoe, Sandalwood ponia, Deli ponia, Baliko zaldia, Javako ponia, Timordar Ponia eta Sumba eta Sumbawa poniak.

## Erabilera

Indonesiarrek hobeturiko Sumatrako poni arraza hau inguruko uhartetako zaldi arrazak hobetzeko erabili omen dute. Indonesian bakarrik sandalwood poni delako arraza jotzen da Batak poni baino hobeagoa.

## Ezaugarriak

* Kolorea: Batak poniak kolore bakarrekoak dira; hori-gaztainkaratik ilun-gaztainkarara edo beltz kolorekoak. Koloreak aldatzen joan dira aukeraketarekin.
* Altuera: Batez besteko altuera soin gurutzera. Zaldiak 126 cm. Behorrak 122 cm.
* Gorputzera: Poni hauek argalak dira, baina indartsuak aldi berean. Zaldi arraza honen akats gehienak, askotan izaten duten bazka eskasaren ondorio dira. Poniek buru fina dute eta soslai zuzen edo arinki artezekoa.

## Populazioa

7.500 buru FAOren arabera, arriskutik kanpo dago beraz. Ez dago poni hauek kontserbatzeko programa berezirik.

## Erreferentziak

* ↑ http://www.lexiqueducheval.net/lexique_races_b.html
* ↑ https://archive.today/20120711201616/http://lprdad.fao.org/cgi-bin/EfabisWeb.cgi?sid=af74c716ea5be1d74d3405b194f2a3e9,reportsreport8a_50008493

## Kanpo estekak

* (Frantsesez) Zaldi arrazei buruzko hiztegia
* Datuak: Q810706
* Multimedia: Batak ponies / Q810706
# Batako eztandak (2021)

Batako eztandak 2021eko martxoaren 7an Ekuatore Ginearen Bata hiriburuan, Nkoa Ntoma auzoan dagoen militar basean. Eztandak lau izan ziren eta kalte handiak eragin zituzten: gutxienez 108 pertsona hil ziren, 615 zaurituak gertatu ziren eta inguruko etxeetan kalte material asko. Teodoro Obiang Nguema diktadorearen arabera eztandak munizioak modu desegokian erabiltzeagatik gertatu ziren.

## Leherketak

Prentsak zabaldutako informazioaren arabera leherketak lau izan ziren. Lehenengoa indartsuena izan zen eta 15:00etan izan zen. Azkena bi ordu geroagoa, 17:00etan. Hondamendiaren dimentsioak ikusita, gobernuak larrialdi-egoera ezarri zuen. Herrialdean, bestetik, COVID-19ren pandemia dela eta, etxeratze-agindu dago aginduta.

## Kausak

Hasierako momentuetan nahasmendu handia izan zen zeren eta leherketek ondorio handiak eragin baitituzte. Obiangek bertako militarren arduragabekeriari egotzi dio ardura guztia baina Ekuatore Ginearen egoera politikoarekin ezin da baieztatu edo ezeztatu iritzi hori.

## Erreferentziak

* ↑ https://www.bbc.com/news/world-africa-56300088
* ↑ "Massive explosions rock Equatorial Guinea’s largest city; at least 17 dead, hundreds injured": The Washington Post.

## Kanpo estekak

* Datuak: Q105813896
* Multimedia: 2021 Bata explosions / Q105813896
# Bill English (aktorea)

William Andrew "Bill" English (Rochester, 1980ko apirilaren 8a) Estatu Batuetako aktore eta umorista da. Telebistan (Cavemen) eta zineman (The Last Day of August) lan egin du.
# Bill English (politikaria)

Simon William English (Lumsden, 1961eko abenduaren 30a) zeelandaberritar politikaria da. Zeelanda Berriko lehen ministroa izan zen 2016tik 2017ra.
Eskola katolikoetan ikasi zuen eta errugbian aritu zen eskola-taldean. Merkataritza ikasi zuen Otagoko Unibertsitatean eta literatura ingelesa Wellingtongo Victoria Unibertsitatean. Nekazaria eta funtzionarioa izan zen eta 1980an Alderdi Nazionalean afiliatu zen.
1990ean diputatu aukeratu zuten eta 1999an Jenny Shipleyk Finantza ministro izendatu zuen, baina urte horretan bertan Alderdi Nazionalak hauteskundeak galdu zituen. 2001ean Shipley ordezkatu zuen Alderdiko buruzagitzan eta 2002an porrot handia jasan zuen hauteskundeetan.
2008an alderdiak hauteskundeak irabazi zituen eta English John Keyren gobernuko lehen ministrorde eta Finantza ministro izan zen. 2016ko abenduan Keyk dimisioa eman ondoren, English lehen ministro bihurtu zen. 2017ko hauteskundeetan eserleku gehien lortu arren, ez zuen beste alderdien babesik lortu, eta Jacinda Ardern laborista aukeratu zuten lehen ministro.
* Datuak: Q4384608
* Multimedia: Bill English / Q4384608
# Bill Haley

William John Clifton "Bill" Haley (Highland Park, Detroit, Michigan; 1925eko uztailaren 6a-Harlingen, Texas; 1981eko otsailaren 9a) estatubatuar musikaria izan zen, rock and rollaren sortzaileetako bat, 1950ean bere Bill Haley & His Comets taldearekin musika mota hau famatu izanagatik genero honen aitatzat ere hartua. "Rock Around the Clock", "See You Later, Alligator", "Shake, Rattle and Roll", "Rocket 88", "Skinny Minnie" edota "Razzle Dazzle" bezalako abestiei esker, 25 milioi disko baino gehiago saldu zituen munduan.

## Kanpo estekak

* Datuak: Q202319
* Multimedia: Bill Haley / Q202319
# Bill Evans (piano-jotzailea)

William John Evans (Plainfield, New Jersey, 1929ko abuztuaren 16a - New York, 1980ko irailaren 15a), artistikoki Bill Evans gisa ezaguna, piano-jotzaile eta musikagile estatubatuarra izan zen. Landu zuen genero nagusia jazza izan zen.
Bere obrak cool, post-bop eta musika modala biltzen ditu. Historiako jazz pianistarik garrantzitsuenetakotzat jotzen da, bere harmoniaren erabilera inpresionistagatik, jazzaren errepertorio tradizionalaren interpretazioengatik, akordeen estiloa blokean hartzeagatik eta erritmikoki independenteak diren ildo melodikoen ezaugarriengatik.
Bere eragina piano-jotzaile ugarirengan antzeman daiteke, hala nola Brad Mehldau, Chick Corea, Keith Jarrett eta Herbie Hancock.
Evansen konposizio asko, hala nola "Waltz for Debby" and "Time remembered", jazzaren estandarrak bihurtu dira, ezin konta ahala artistak jo eta grabatutakoak. Evansek Grammy sarietarako 31 izendapen eta 7 sari jaso zituen, eta DownBeat Jazz Hall of Fame lehiaketan sartu zuten.

## Diskografia

Bill Evans-en diskografia bereziki garrantzitsua da. Riverside, Verve, CTI, Columbia, Fantasy eta Warner Brosko erregistroak bezalako "ofizialak" grabatzeaz gain, album ofizial gehiago daude.

## Konposizioak

* B minor waltz
* Bill's belle (Just a beginner in love izengoitiaz)
* Bill's hit tune
* Blue in Green (Miles Davisekin batera)
* C minor blues chase
* Carnival
* Catch the wind (Get yourself another fool izengoitiaz)
* Children's play song
* Chromatic tune
* Comrade Conrad (Theme for Crest izengoitiaz)
* Displacement
* Epilogue
* Five
* For Nenette (In april izengoitiaz)
* Fudgesicle built for two
* Fun ride
* Funkkallero
* Funny man
* G waltz
* Here's something to you
* Hollywood (Claus Ogermanek idatzita)
* Interplay
* It's love, it's Christmas
* It must be love
* Knit for Mary F.
* Laurie (The dream izengoitiaz)
* Letter To Evan
* Loose Bloose
* Maxine
* My bells
* NYC's : no lark
* One for Helen
* Only child
* The opener
* Orbit (alias Unless it's you)
* Peace Piece
* Peri's scope
* Prologue
* Re : person I knew
* Remembering the rain
* Show type tune (Tune for a lyric izengoitiaz)
* A simple matter of conviction
* Since we met
* Song for Helen
* Story line
* Sugar plum (John Courtekin batera)
* Theme : what you gave
* There came you
* These Things Called Changes
* 34 skidoo
* Tiffany
* Time remembered
* Turn out the stars
* Twelve tone tune (T.T.T. izengoitiaz)
* Twelve tone tune two (T.T.T.T izengoitiaz)
* The two lonely people (The man and the woman izengoitiaz)
* Very early
* Walkin' up
* Waltz for Debby
* Waltz in Eb
* We will meet again
* Yet ne'er broken
* Your story

## Erreferentziak

* ↑ https://www.allmusic.com/artist/bill-evans-mn0000764702/biography
* ↑ Waring, Charles. «The 50 Best Jazz Pianists Of All Time». uDiscover Music.
* ↑ https://downbeat.com/?/news/detail/lasting-impressions-of-bill-evans

## Kanpo estekak

* (Ingelesez):Bill Evans entry — Jazz Discography Project
* (Ingelesez):The Bill Evans Webpages
* (Ingelesez):The Best of Bill Evans youtuben.
* Datuak: Q208205
* Multimedia: Bill Evans (pianist) / Q208205
# Bill Kaulitz

Bill Kaulitz (Leipzig, Alemania, 1989ko irailaren 1a - ) Tokio Hotel taldeko abeslaria da, eta talde berean bere bikia dago Tom Kaulitz.
1989ko irailaren 1 jaio zen Bill, Leipzigen, Alemania. Billek zazpi urte zituen bakarrik bere abestiak asmatzen hasi zenean. Tokio Hotelen kanten gehiengoak idazten ditu. Bill txikiagoa da bere bizki Tom baino, hamar minutu bakarrik. Biki ia berdin-berdinak izan harren, haren itxurak desberdinak dira, baita estilo eta modan. Bill Kaulitzek aleman haur lehiaketan parte hartu zuen, Kinder-star-search, (artistak imitatzen dituzten leku bat, haurrekin imitatuta), haren Tom anaiarekin apustu bati esker, It's raining men bertsioa abestu zuen. Honek ate asko ireki zizkion.
* Datuak: Q155041
* Multimedia: Bill Kaulitz / Q155041
# Bill Hayden

William George "Bill" Hayden (Brisbane, 1933ko urtarrilaren 23a - Queensland, 2023ko urriaren 21a) australiar politikaria izan zen. Australiako 21. gobernadore orokorra izan zen 1989tik 1996ra.
Polizia izan zen zazpi urtez Queenslandeko Unibertsitatean ekonomia ikasten ari zela. Alderdi Laboristako kide izan zen eta 1962an parlamentuko kide hautatu zuten. 1972an Gough Whitlam lehen ministroak Gizarte Segurantzako ministro izendatu zuen eta 1975ean Finantza ministro. 1977tik 1983ra Alderdi Laborista zuzendu zuen eta oposizioko burua izan zen. 1983ko hauteskundeetan laboristek irabazi ondoren, Bob Hawke lehen ministro berriak Kanpo Arazoetako eta Merkataritzako ministro izendatu zuen.
1989tik 1996ra Australiako gobernadore orokorra izan zen. 2018an bataio katolikoa jaso zuen.
* Datuak: Q250087
* Multimedia: Bill Hayden / Q250087